

RADVILIŠKIO RAJONO SAVIVALDYBĖS TARYBA

**SPRENDIMAS**

# DĖL SANTUOKŲ REGISTRAVIMO TVARKOS LIBERALIZAVIMO RADVILIŠKIO RAJONO SAVIVALDYBĖS TERITORIJOJE

2020 m. lapkričio 5 d. Nr. T-378

Radviliškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos teisingumo ministro 2016 m. gruodžio 28 d. įsakymo Nr. 1R-334 ,,Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo“ 69 punktu, Radviliškio rajono savivaldybės taryba nusprendžia:

1. Santuokos registravimo ceremonija (norinčiųjų susituokti pageidavimu) gali būti organizuojama ne tik Radviliškio rajono savivaldybės administracijos patalpose, bet ir Radviliškio rajono savivaldybės Daugyvenės kultūros istorijos muziejaus-draustinio Burbiškio dvare, kaimo turizmo sodyboje ,,Jonaitiškių dvaras“, kavinės-viešbučio ,,Žirnelis“‘ patalpose ir jos prieigose, Aivaro Rimkaus sodyboje ,,Panekelpių kaimas“ ir Jolantos Beržonskienės kaimo turizmo sodyboje ,,Pušyno vila“.
2. Laikyti netekusiu galios Radviliškio rajono savivaldybės tarybos 2009-09-10 sprendimą Nr. T-795 ,Dėl santuokų registravimo tvarkos liberalizavimo Radviliškio rajono savivaldybės teritorijoje‘‘ su vėlesniais pakeitimais ir papildymais.

Šis sprendimas gali būti skundžiamas Lietuvos Respublikos administracinių teisenos įstatymo nustatyta tvarka.

Savivaldybės meras Antanas Čepononis